Полиция

Полиция — 1) айрым мамлекеттердеги көзөмөлдөө органдарынын өзгөчө системасы. Мамлекет ичинде тартипти жөнгө салып, мамлекетке душмандык иштерди жасагандарды, мыйзам бузгандарды тартипке салуучу орган; 2) аскер полициясы – айрым мамлекеттердин (АКШ, Улуу Британия ж. б.) куралдуу күчтөрүнүн кургактагы аскерлеринде жолдогу кыймылды көзөмөлдөөчү кызмат; дезертирлерди кармоону, кылмыштарды тергөөнү ж. б. ишке ашырат; 3) «Полиция» термини айрым өлкөлөрдө милиция аткарган функцияларды аткаруучу органдарды атоо үчүн да колдонулат.
Категория: Терминдер жана түшүнүктөр
Булактар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9